Аԥсны
Ажәабжьқәа Sputnik Аԥсны аҟны
Урыстәыла аекономҿиара аминистрра аделегациа астанциа маҷ "Бзыԥ" иаҭааит
Астанциа маҷ "Бзыԥ-220" аҿы акапиталтә ремонт мҩаԥысуеит урыстәылатәи Аинвестпрограмма ала.
АҞӘА, абҵара 16 - Sputnik. Урыстәыла аекономикатә ҿиара аминистрра аделегациа астанциа маҷ "Бзыԥ" аҿы аусурақәа шцо гәарҭеит ҳәа аанацҳауеит "Амшынеиқәафымцамч".
Урыстәылатәи аҟазауаа Аԥсны асоциал-економикатә ҿиаразы Аинвестпрограмма аҳәаақәа ирҭагӡаны имҩаԥысуа аусурақәа рцашьа гәарҭеит.
Урыстәыла аекономикатә ҿиара аминистрра астанциа маҷ "Бзыԥ" аҿы аусурақәа шцо гәарҭеит
Аделегациа мҩаԥигон Аԥсны Акапиталтә ргылара аусбарҭа аиҳабы Ҭемыр Агрба.
"Бзыԥ-220" – ареспубликаҿ зегь реиҳа идуу астанциа маҷқәа хԥа иреиуоуп. Уажәы уа атрансформатор ҿыц ықәыргылоуп, абҵарамзазы даҽакгьы ықәдыргылоит. Астанциа маҷ ареконструкциа зегьы ашьҭахь алшарамчра 250 мегаватт иҟалоит. Иахьазы алшара – 80-90 мегаватт иҟоуп.
Уаанӡа ара иқәдыргылахьан 125 мегаватт иҟаз, 145 миллион мааҭ иаԥсаз атрансформатор, уаанӡа игылаз 63 мегаватт иҟаз атрансформатор аҭыԥан.
"Бзыԥ" аиҭашьақәыргылара мҩаԥысуеит 2020-2022 шықәсазтәи Аинвестпрограммеи Аԥсны аенергетика аҿиаразы апрограммеи рҳәаақәа ирҭагӡаны. Аусурақәа хыркәшахоит 2022 шықәсазы.
Астанциа маҷ аҟны имҩаԥырго аусурақәа 540 миллион мааҭ рҟынӡа итәоит.
Амаругақәа рыхәԥса – 440 миллион мааҭ ыҟоуп, егьырҭ аԥарақәа аргылара-монтажтә усурақәеи астанциа маҷ аиқәыршәареи ирзырхоуп.
Акапиталтә ргылара аусбарҭа аиҳабы иажәақәа рыла, 2020-2022 шықәсазтәи Аинвестпрограммала астанциа маҷқәеи аихшаратә цәаҳәақәеи ирзалхуп 970 миллион мааҭ.